Publication: Magyar Közlöny
Issue: MK-2004-46 (Year: 2004, Number: 46)
Era: 2004-2010
Section: a 11/2004. (IV. 14.) NKÖM rendelethez
Paragraph Index: 481

2. A munkaterület rövid, jellemzõ leírása A kiadványszerkesztõ feladata a rendelkezésre álló kézirat, illetve képeredetik alapján nyomtatványoldalak önálló kialakítása számítógép segítségével. Munkáját a megrendelõ elvárásainak megfelelõen, a tipográfiai és helyesírási szabályok betartásával, a gazdaságossági szempontok és az esetleges nyomdai továbbfeldolgozás technológiájának figyelembevételével kell végeznie. Ennek keretében feladata: — munkaeszközének — a számítógépnek — és a hozzá kapcsolódó perifériák fõbb jellemzõinek ismerete; — a számítógép operációs rendszerének biztos kezelése; — a kézirat és a korrektúrajelek értelmezése; — a feladat elvégzéséhez szükséges eszközök és programok megválasztása; — a nyomtatvány megtervezése esztétikai, gazdaságossági és technológiai szempontok alapján; — szövegszerkesztõ program használata a nyomdai helyesírás szabályainak megfelelõen; — képeredetik méretezése, vonalas és árnyalatos képek digitalizálása, feldolgozása; — a tanult tipográfiai szabályok alkalmazása adott kiadványszerkesztõ programban; — kép-szöveg integrálása a nyomtatványtípus sajátosságainak figyelembevételével; — a tanult programok lehetõségeinek és korlátainak ismerete; — a továbbfeldolgozás szempontjából lényeges nyomdai alapismeretek alkalmazása; — a munkaterületre vonatkozó mûszaki követelmények, valamint a munka- és környezetvédelmi elõírások betartása.

Source: https://magyarkozlony.hu/hivatalos-lapok/fdfd3efa29a2567129f726611fc51580479c62b8/dokumentumok/5301e0c3f9cb98d3d55d93bafc41231514998991/letoltes